Ericu950/Stoicheia-meter-silver huggingface dataset:
εἰ γὰρ ἁπάντων ἀμηχανώτατος ἦν ὅ τι χρὴ λέγειν πορίσασθαι , ἡ κείνων ἀρετὴ δείκνυσιν αὐτὴ ἃ καὶ πρόχειρα καὶ ῥᾴδι ἐπελθεῖν ἐστιν .
ἀλλὰ προαιροῦμαι τῆς εὐγενείας καὶ τῶν παρὰ τοῖς προγόνοις μεγίστων μνησθεὶς ὡς τάχιστα συνάψαι τὸν λόγον πρὸς τὰ τοῖσδε πεπραγμένα , ἵνα , ὥσπερ τὰς φύσεις ἦσαν συγγενεῖς , οὕτω τοὺς ἐπαίνους ἐπ αὐτῶν κοινοὺς ποιήσωμαι , ὑπολαμβάνων ταῦτ ἂν εἶναι κεχαρισμένα καὶ μάλιστ ἀμφοτέροις , εἰ τῆς ἀλλήλων ἀρετῆς μὴ μόνον τῇ φύσει μετάσχοιεν , ἀλλὰ καὶ τοῖς ἐπαίνοις .
ἀνάγκη δ ἐν τῷ μεταξὺ διαλαβεῖν , καὶ πρὸ τοῦ τὰ τοῖσδε πεπραγμένα τοῖς ἀνδράσιν δηλοῦν καὶ τοὺς ἔξω τοῦ γένους πρὸς τὸν τάφον ἠκολουθηκότας πρὸς εὔνοιαν παρα  καλέσαι 0 .
καὶ γὰρ εἰ μὲν εἰς χρημάτων δαπάνην ἤ τιν ἄλλην θεωρίαν ἱππικῶν ἢ γυμνικῶν ἄθλων ἐτάχθην κοσμῆσαι τὸν τάφον , ὅσῳπερ ἂν προθυμότερον καὶ ἀφειδέστερον ταῦτα παρεσκευάσμην , τοσούτῳ μᾶλλον ἂν προσήκοντ ἔδοξα πεποιηκέναι ·
λόγῳ δ ἐπαινέσαι τούτους τοὺς ἄνδρας αἱρεθείς , ἂν μὴ τοὺς ἀκούοντας συμβουλομένους λάβω , φοβοῦμαι μὴ τῇ προθυμίᾳ τ οὐναντίον οὗ δεῖ ποιήσω .
ὁ μὲν γὰρ πλοῦτος καὶ τὸ τάχος καὶ ἡ ἰσχὺς καὶ ὅσ ἄλλα τούτοις ὅμοια , αὐτάρκεις ἔχει τὰς ὀνήσεις τοῖς κεκτημένοις , καὶ κρατοῦσιν ἐν αὐτοῖς , οἷς ἂν παρῇ , κ ἂν μηδεὶς τῶν ἄλλων βούληται ·
ἡ δὲ τῶν λόγων πειθὼ τῆς τῶν ἀκουόντων εὐνοίας προσδεῖται , καὶ μετὰ ταύτης μέν , κ ἂν μετρίως ῥηθῇ , δόξαν ἤνεγκε καὶ χάριν προσποιεῖ , ἄνευ δὲ ταύτης , κ ἂν ὑπερβάλῃ τῷ λέγειν καλῶς , προσέστη τοῖς ἀκούουσιν .
πολλὰ τοίνυν ἔχων εἰπεῖν ὧν οἵδε πράξαντες δικαίως ἐπαινεθήσονται , ἐπειδὴ πρὸς αὐτοῖς εἰμι τοῖς ἔργοις , ἀπορῶ τί πρῶτον εἴπω ·
προσιστάμενα γάρ μοι πάντ εἰς ἕνα καιρὸν δύσκριτον καθίστησιν τὴν αἵρεσιν αὐτῶν .
οὐ μὴν ἀλλὰ πειράσομαι τὴν αὐτὴν ποιήσασθαι τοῦ λόγου τάξιν ἥπερ ὑπῆρξεν τοῦ βίου τούτοις .
οἵδε γὰρ ἐξ ἀρχῆς ἐν πᾶσιν τοῖς παιδεύμασιν ἦσαν ἐπιφανεῖς , τὰ πρέποντα καθ ἡλικίαν ἀσκοῦντες ἑκάστην , καὶ πᾶσιν ἀρέσκοντες οἷς χρή , γονεῦσιν , φίλοις , οἰκείοις .
τοιγαροῦν ὥσπερ ἴχνη γνωρίζουσα νῦν ἡ τῶν οἰκείων αὐτοῖς καὶ φίλων μνήμη πᾶσαν ὥραν ἐπὶ τούτους φέρεται τῷ πόθῳ , πόλλ ὑπομνήματα λαμβάνουσα , ἐν οἷς συνῄδει τούτοις ἀρίστοις οὖσιν 0 .
ἐπειδὴ δ εἰς ἄνδρας ἀφίκοντο , οὐ μόνον τοῖς πολίταις γνώριμον τὴν αὑτῶν φύσιν ἀλλὰ καὶ πᾶσιν ἀνθρώποις κατέστησαν .
ἔστιν γάρ , ἔστιν ἁπάσης ἀρετῆς ἀρχὴ μὲν σύνεσις , πέρας δ ἀνδρεία ·
καὶ τῇ μὲν δοκιμάζεται τί πρακτέον ἐστί , τῇ δὲ σῴζεται .
ἐν τούτοις ἀμφοτέροις οἵδε πολὺ διήνεγκαν .
καὶ γὰρ εἴ τις ἐφύετο κοινὸς πᾶσιν κίνδυνος τοῖς Ἕλλησιν , οὗτοι πρῶτοι προείδοντο καὶ πολλάκις εἰς σωτηρίαν ἅπαντας παρεκάλεσαν , ὅπερ γνώμης ἀπόδειξίς ἐστιν εὖ φρονούσης ·
καὶ τῆς παρὰ τοῖς Ἕλλησιν ἀγνοίας μεμειγμένης κακίᾳ , ὅτ ἐνῆν ταῦτα κωλύειν ἀσφαλῶς , τὰ μὲν οὐ προορώσης τὰ δ εἰρωνευομένης , ὅμως , ἡνίχ ὑπήκουσαν καὶ τὰ δέοντα ποιεῖν ἠθέλησαν , οὐκ ἐμνησικάκησαν , ἀλλὰ προστάντες καὶ παρασχόντες ἅπαντα προθύμως , καὶ σώματα καὶ χρήματα καὶ συμμάχους , εἰς πεῖραν ἦλθον ἀγῶνος , εἰς ὃν οὐ δὲ τῆς ψυχῆς ἐφείσαντο .
ἐξ ἀνάγκης δὲ συμβαίνει , ὅταν μάχη γίγνηται , τοῖς μὲν ἡττᾶσθαι , τοῖς δὲ νικᾶν ·
οὐκ ἂν ὀκνήσαιμι δ εἰπεῖν ὅτι μοι δοκοῦσιν οἱ τελευτῶντες ἑκατέρων ἐν τάξει τῆς μὲν ἥττης οὐ μετέχειν , νικᾶν δ ὁμοίως ἀμφότεροι .
τὸ μὲν γὰρ κρατεῖν ἐν τοῖς ζῶσιν , ὡς ἂν ὁ δαίμων παραδῷ , κρίνεται ·
ὃ δ εἰς τοῦθ ἕκαστον ἔδει παρασχέσθαι , πᾶς ὁ μένων πεποίηκεν .
εἰ δὲ θνητὸς ὢν τὴν εἱμαρμένην ἔσχεν , τῇ τύχῃ πέπονθε τὸ συμβαῖνον , οὐχὶ τὴν ψυχὴν ἥττηται τῶν ἐναντίων .
νομίζω τοίνυν καὶ τοῦ τῆς χώρας ἡμῶν μὴ ἐπιβῆναι τοὺς πολεμίους πρὸς τῇ τῶν ἐναντίων ἀγνωμοσύνῃ τὴν τούτων ἀρετὴν αἰτίαν γεγενῆσθαι ·
κατ ἄνδρα γὰρ πεῖραν εἰληφότες οἱ τότε συμμείξαντες ἐκεῖ , οὐκ ἐβούλοντ αὖθις εἰς ἀγῶνα καθίστασθαι τοῖς ἐκείνων οἰκείοις , ὑπολαμβάνοντες ταῖς μὲν φύσεσιν ταῖς ὁμοίαις ἀπαντήσεσθαι , τύχην δ οὐκ εὔπορον εἶναι τὴν ὁμοίαν λαβεῖν .
δηλοῖ δ οὐχ ἥκισθ ὅτι ταῦθ οὕτως ἔχει καὶ τὰ τῆς γεγονυίας εἰρήνης ·
οὐ γὰρ ἔνεστ εἰπεῖν οὔ τ ἀληθεστέραν οὔ τε καλλίω πρόφασιν τοῦ τῆς τῶν τετελευτηκότων ἀγασθέντ ἀρετῆς τὸν τῶν ἐναντίων κύριον φίλον γενέσθαι τοῖς ἐκείνων οἰκείοις βούλεσθαι μᾶλλον ἢ πάλιν τὸν ὑπὲρ τῶν ὅλων κίνδυνον ἄρασθαι 0 .
οἶμαι δ ἄν , εἴ τις αὐτοὺς τοὺς παραταξαμένους ἐρωτήσειεν πότερ ἡγοῦνται ταῖς αὑτῶν ἀρεταῖς ἢ τῇ παραδόξῳ καὶ χαλεπῇ τύχῃ κατωρθωκέναι καὶ τῇ τοῦ προεστηκότος αὑτῶν ἐμπειρίᾳ καὶ τόλμῃ , οὐδέν οὔ τ ἀναίσχυντον οὔ τε τολμηρὸν οὕτως εἶναι , ὅντιν ἀντιποιήσεσθαι τῶν πεπραγμένων .
ἀλλὰ μὴν ὑπὲρ ὧν ὁ πάντων κύριος δαίμων , ὡς ἐβούλετο , ἔνειμε τὸ τέλος , ἅπαντας ἀφεῖσθαι κακίας ἀνάγκη τοὺς λοιπούς , ἀνθρώπους γ ὄντας 0 ·
εἰ δ ἄρ ἔστι τις ἀνθρώπων ὅτῳ περὶ τούτων ἐγκαλέσαι προσήκει , τοῖς ἐπὶ τούτῳ ταχθεῖσιν Θηβαίων , οὐχὶ τοῖς πολλοῖς οὔ τ ἐκείνων οὔ θ ἡμῶν ἐγκαλέσειεν ἄν τις εἰκότως ·
οἳ δύναμιν λαβόντες ἔχουσαν θυμὸν ἀήττητον καὶ ἀπροφάσιστον καὶ φιλοτιμίαν ἐφάμιλλον οὐδενὶ τούτων ὀρθῶς ἐχρήσαντο .
καὶ τὰ μὲν ἄλλ ἔστιν τούτων ὡς ἕκαστος ἔχει γνώμης , οὕτως ὑπολαμβάνειν ·
ὃ δ ἅπασιν ὁμοίως τοῖς οὖσιν ἀνθρώποις γεγένηται φανερόν , ὅτι ἡ πάσης τῆς Ἑλλάδος ἄρ ἐλευθερία ἐν ταῖς τῶνδε τῶν ἀνδρῶν ψυχαῖς διεσῴζετο ·
ἐπειδὴ γοῦν ἡ πεπρωμένη τούτους ἀνεῖλεν , οὐδεὶς ἀντέστη τῶν λοιπῶν .
καὶ φθόνος μὲν ἀπείη τοῦ λόγου , δοκεῖ δέ μοί τις ἂν εἰπὼν ὡς ἡ τῶνδε τῶν ἀνδρῶν ἀρετὴ τῆς Ἑλλάδος ἦν ψυχὴ τ ἀληθὲς εἰπεῖν ·
ἅμα γὰρ τά τε τούτων πνεύματ ἀπηλλάγη τῶν οἰκείων σωμάτων , καὶ τὸ τῆς Ἑλλάδος ἀξίωμ ἀνῄρηται .
μεγάλην μὲν οὖν ἴσως ὑπερβολὴν δόξομεν λέγειν , ῥητέον δ ὅμως ·
ὥσπερ γάρ , εἴ τις ἐκ τοῦ καθεστηκότος κόσμου τὸ φῶς ἐξέλοι , δυσχερὴς καὶ χαλεπὸς ἅπας ὁ λειπόμενος ἂν ἡμῖν βίος γένοιτο , οὕτω τῶνδε τῶν ἀνδρῶν ἀναιρεθέντων ἐν σκότει καὶ πολλῇ δυσκλείᾳ πᾶς ὁ πρὸ τοῦ ζῆλος τῶν Ἑλλήνων γέγονεν .
διὰ πολλὰ δ εἰκότως ὄντες τοιοῦτοι , διὰ τὴν πολιτείαν οὐχ ἥκιστ ἦσαν σπουδαῖοι .
αἱ μὲν γὰρ διὰ τῶν ὀλίγων δυναστεῖαι δέος μὲν ἐνεργάζονται τοῖς πολίταις , αἰσχύνην δ οὐ παριστᾶσιν ·
ἡνίκ ἂν οὖν ὁ ἀγὼν ἔλθῃ τοῦ πολέμου , πᾶς τις εὐχερῶς ἑαυτὸν σῴζει , συνειδὼς ὅτι , ἐὰν τοὺς κυρίους ἢ δώροις ἢ δι ἄλλης ἡστινοσοῦν ὁμιλίας ἐξαρέσηται , κ ἂν τὰ δεινότατ ἀσχημονήσῃ , μικρὸν ὄνειδος τὸ λοιπὸν αὐτῷ καταστήσεται ·
αἱ δὲ δημοκρατίαι πολλά τ ἄλλα καὶ καλὰ καὶ δίκαι ἔχουσιν , ὧν τὸν εὖ φρονοῦντ ἀντέχεσθαι δεῖ , καὶ τὴν παρρησίαν ἐκ τῆς ἀληθείας ἠρτημένην οὐκ ἔστι τ ἀληθὲς δηλοῦν ἀποτρέψαι .
οὔ τε γὰρ πάντας ἐξαρέσασθαι τοῖς αἰσχρόν τι ποιήσασιν δυνατόν , οὔ τε μόνος ὁ τ ἀληθὲς ὄνειδος λέγων λυπεῖ 0 ·
καὶ γὰρ οἱ μηδὲν ἂν εἰπόντες αὐτοὶ βλάσφημον ἄλλου γε λέγοντος χαίρουσιν ἀκούοντες .
ἃ φοβούμενοι πάντες εἰκότως τῇ τῶν μετὰ ταῦτ ὀνειδῶν αἰσχύνῃ τόν τε προσιόντ ἀπὸ τῶν ἐναντίων κίνδυνον εὐρώστως ὑπέμειναν , καὶ θάνατον καλὸν εἵλοντο μᾶλλον ἢ βίον αἰσχρόν 0 .
ἃ μὲν οὖν κοινῇ πᾶσιν ὑπῆρχεν τοῖσδε τοῖς ἀνδράσιν εἰς τὸ καλῶς ἐθέλειν ἀποθνῄσκειν , εἴρηται , γένος , παιδεία , χρηστῶν ἐπιτηδευμάτων συνήθεια , τῆς ὅλης πολιτείας ὑπόθεσις ·
ἃ δὲ κατὰ φυλὰς παρεκάλεσεν ἑκάστους εὐρώστους εἶναι , ταῦτ ἤδη λέξω .
ᾔδεσαν πάντες Ἐρεχθεῖδαι τὸν ἐπώνυμον τὸν αὑτῶν Ἐρεχθέα , ἕνεκα τοῦ σῷσαι τὴν χώραν τὰς αὑτοῦ παῖδας , ἃς Ὑακινθίδας καλοῦσιν , εἰς προῦπτον θάνατον δόντ ἀναλῶσαι .
αἰσχρὸν οὖν ἡγοῦντο τὸν μὲν ἀπ ἀθανάτων πεφυκότα πάντα ποιεῖν ἕνεκα τοῦ τὴν πατρίδ ἐλευθερῶσαι , αὐτοὶ δὲ φανῆναι θνητὸν σῶμα ποιούμενοι περὶ πλείονος ἢ δόξαν ἀθάνατον 0 1 .
οὐκ ἠγνόουν Αἰγεῖδαι Θησέα τὸν Αἰγέως πρῶτον ἰσηγορίαν καταστησάμενον τῇ πόλει .
δεινὸν οὖν ἡγοῦντο τὴν ἐκείνου προδοῦναι προαίρεσιν , καὶ τεθνάναι μᾶλλον ᾑροῦνθ ἢ καταλυομένης ταύτης παρὰ τοῖς Ἕλλησιν ζῆν φιλοψυχήσαντες 0 .
παρειλήφεσαν Πανδιονίδαι Πρόκνην καὶ Φιλομήλαν τὰς Πανδίονος θυγατέρας , ὡς ἐτιμωρήσαντο Τηρέα διὰ τὴν εἰς αὑτὰς ὕβριν .
οὐ βιωτὸν οὖν ἐνόμιζον αὑτοῖς , εἰ μὴ συγγενῆ φανήσονται τὸν θυμὸν ἔχοντες ἐκείναις , ἐφ οἷς τὴν Ἑλλάδ ἑώρων ὑβριζομένην .
ἠκηκόεσαν Λεωντίδαι μυθολογουμένας τὰς Λεὼ κόρας , ὡς ἑαυτὰς ἔδοσαν σφάγιον τοῖς πολίταις ὑπὲρ τῆς χώρας .
ὅτε δὴ γυναῖκες ἐκεῖναι τοιαύτην ἔσχον ἀνδρείαν , οὐ θεμιτὸν αὑτοῖς ὑπελάμβανον χείροσιν ἀνδράσιν οὖσιν ἐκείνων φανῆναι .
ἐμέμνηντ Ἀκαμαντίδαι τῶν ἐπῶν ἐν οἷς Ὅμηρος ἕνεκα τῆς μητρός φησιν Αἴθρας Ἀκάμαντ εἰς Τροίαν στεῖλαι .
ὁ μὲν οὖν παντὸς ἐπειρᾶτο κινδύνου τοῦ σῷσαι τὴν ἑαυτοῦ μητέρ ἕνεκα ·
οἱ δὲ τοὺς οἴκοι σύμπαντας γονέας πῶς οὐκ ἤμελλον ὑπὲρ τοῦ σῷσαι πάντα κίνδυνον ὑπομένειν ;
οὐκ ἐλάνθανεν Οἰνείδας ὅτι Κάδμου μὲν Σεμέλη , τῆς δ ὃν οὐ πρέπον ἐστὶν ὀνομάζειν ἐπὶ τοῦδε τοῦ τάφου , τοῦ δ Οἰνεὺς γέγονεν , ὃς ἀρχηγὸς αὐτῶν ἐκαλεῖτο 0 .
κοινοῦ δ ὄντος ἀμφοτέραις ταῖς πόλεσιν τοῦ παρόντος κινδύνου , ὑπὲρ ἀμφοτέρων ἅπασαν ᾤοντο δεῖν ἀγωνίαν ἐκτεῖναι .
ᾔδεσαν Κεκροπίδαι τὸν ἑαυτῶν ἀρχηγὸν τὰ μὲν ὡς ἔστιν δράκων , τὰ δ ὡς ἔστιν ἄνθρωπος λεγόμενον , οὐκ ἄλλοθέν ποθεν ἢ τῷ τὴν σύνεσιν αὐτοῦ προσομοιοῦν ἀνθρώπῳ , τὴν ἀλκὴν δὲ δράκοντι 0 1 2 .
ἄξια δὴ τούτων πράττειν ὑπελάμβανον αὑτοῖς προσήκειν .
ἐμέμνηνθ Ἱπποθωντίδαι τῶν Ἀλόπης γάμων , ἐξ ὧν Ἱπποθῶν ἔφυ , καὶ τὸν ἀρχηγὸν ᾔδεσαν ·
ὧν , τὸ πρέπον φυλάττων ἐγὼ τῷδε τῷ καιρῷ , τὸ σαφὲς εἰπεῖν ὑπερβαίνω .
ἄξια δὴ τούτων ᾤοντο δεῖν ποιοῦντες ὀφθῆναι .
οὐκ ἐλάνθανεν Αἰαντίδας ὅτι τῶν ἀριστείων στερηθεὶς Αἴας ἀβίωτον ἑαυτῷ ἡγήσατο τὸν βίον .
ἡνίκ οὖν ὁ δαίμων ἄλλῳ τ ἀριστεῖ ἐδίδου , τότε τοὺς ἐχθροὺς ἀμυνόμενοι τεθνάναι δεῖν ᾤοντο , ὥστε μηδὲν ἀνάξιον αὑτῶν παθεῖν .
οὐκ ἠμνημόνουν Ἀντιοχίδαι Ἡρακλέους ὄντ Ἀντίοχον .
δεῖν οὖν ἡγήσαντ ἢ ζῆν ἀξίως τῶν ὑπαρχόντων ἢ τεθνάναι καλῶς .
οἱ μὲν οὖν ζῶντες οἰκεῖοι τούτων ἐλεινοί , τοιούτων ἀνδρῶν ἐστερημένοι καὶ συνηθείας πολλῆς καὶ φιλανθρώπου διεζευγμένοι , καὶ τὰ τῆς πατρίδος πράγματ ἔρημα καὶ δακρύων καὶ πένθους πλήρη 0 ·
οἱ δ εὐδαίμονες τῷ δικαίῳ λογισμῷ 0 .
πρῶτον μὲν ἀντὶ μικροῦ χρόνου πολὺν καὶ τὸν ἅπαντ εὔκλειαν ἀγήρω καταλείπουσιν , ἐν ᾗ καὶ παῖδες οἱ τούτων ὀνομαστοὶ τραφήσονται καὶ γονεῖς περίβλεπτοι γηροτροφήσονται , παραψυχὴν τῷ πένθει τὴν τούτων εὔκλειαν ἔχοντες .
ἔπειτα νόσων ἀπαθεῖς τὰ σώματα καὶ λυπῶν ἄπειροι τὰς ψυχάς , ἃς ἐπὶ τοῖς συμβεβηκόσιν οἱ ζῶντες ἔχουσιν , ἐν μεγάλῃ τιμῇ καὶ πολλῷ ζήλῳ τῶν νομιζομένων τυγχάνουσιν .
οὓς γὰρ ἅπασα μὲν ἡ πατρὶς θάπτει δημοσίᾳ , κοινῶν δ ἐπαίνων μόνοι τυγχάνουσιν , ποθοῦσι δ οὐ μόνοι συγγενεῖς καὶ πολῖται , ἀλλὰ πᾶσαν ὅσην Ἑλλάδα χρὴ προσειπεῖν , συμπεπένθηκεν δὲ καὶ τῆς οἰκουμένης τὸ πλεῖστον μέρος , πῶς οὐ χρὴ τούτους εὐδαίμονας νομίζεσθαι ;
οὓς παρέδρους εἰκότως ἄν τις φήσαι τοῖς κάτω θεοῖς εἶναι , τὴν αὐτὴν τάξιν ἔχοντας τοῖς προτέροις ἀγαθοῖς ἀνδράσιν ἐν μακάρων νήσοις 0 .
οὐ γὰρ ἰδών τις οὐ δὲ περὶ ἐκείνων ταῦτ ἀπήγγελκεν , ἀλλ οὓς οἱ ζῶντες ἀξίους ὑπειλήφαμεν τῶν ἄνω τιμῶν , τούτους τῇ δόξῃ καταμαντευόμενοι κ ἀκεῖ τῶν αὐτῶν τιμῶν ἡγούμεθ αὐτοὺς τυγχάνειν .
ἔστι μὲν οὖν ἴσως χαλεπὸν τὰς παρούσας συμφορὰς λόγῳ κουφίσαι ·
δεῖ δ ὅμως πειρᾶσθαι καὶ πρὸς τὰ παρηγοροῦντα τρέπειν τὴν ψυχήν , ὡς τοὺς τοιούτους ἄνδρας γεγεννηκότας καὶ πεφυκότας αὐτοὺς ἐκ τοιούτων ἑτέρων καλόν ἐστιν τὰ δείν εὐσχημονέστερον τῶν ἄλλων φέροντας ὁρᾶσθαι καὶ πάσῃ τύχῃ χρωμένους ὁμοίους εἶναι .
καὶ γὰρ ἐκείνοις ταῦτ ἂν εἴη μάλιστ ἐν κόσμῳ καὶ τιμῇ , καὶ πάσῃ τῇ πόλει καὶ τοῖς ζῶσιν ταῦτ ἂν ἐνέγκοι πλείστην εὐδοξίαν .
χαλεπὸν πατρὶ καὶ μητρὶ παίδων στερηθῆναι καὶ ἐρήμοις εἶναι τῶν οἰκειοτάτων γηροτρόφων 0 ·
σεμνὸν δέ γ ἀγήρως τιμὰς καὶ μνήμην ἀρετῆς δημοσίᾳ κτησαμένους ἐπιδεῖν , καὶ θυσιῶν καὶ ἀγώνων ἠξιωμένους ἀθανάτων 0 .
λυπηρὸν παισὶν ὀρφανοῖς γεγενῆσθαι πατρός 0 ·
καλὸν δέ γε κληρονομεῖν πατρῴας εὐδοξίας 0 .
καὶ τοῦ μὲν λυπηροῦ τούτου τὸν δαίμον αἴτιον εὑρήσομεν ὄντα , ᾧ φύντας ἀνθρώπους εἴκειν ἀνάγκη , τοῦ δὲ τιμίου καὶ καλοῦ τὴν τῶν ἐθελησάντων καλῶς ἀποθνῄσκειν αἵρεσιν 0 1 .
ἐγὼ μὲν οὖν οὐχ ὅπως πολλὰ λέξω , τοῦτ ἐσκεψάμην , ἀλλ ὅπως τ ἀληθῆ 0 .
ὑμεῖς δ ἀποδυράμενοι καὶ τὰ προσήκονθ ὡς χρὴ καὶ νόμιμα ποιήσαντες ἄπιτε .
ἀλλ ἐπειδήπερ ἀκούειν βούλει τοῦ λόγου , δείξω σοι καὶ ἀναγνώσομαι .
δεῖ δέ σε τὴν προαίρεσιν αὐτοῦ πρῶτον εἰδέναι .
βούλεται μὲν γὰρ ὁ τὸν λόγον ποιῶν ἐπαινεῖν Ἐπικράτην , ὃν ᾤετο πολλῶν καὶ καλῶν κ ἀγαθῶν ὄντων νέων ἐν τῇ πόλει χαριέστατον εἶναι , καὶ πλέον τῇ συνέσει προέχειν ἢ τῷ κάλλει τῶν ἡλικιωτῶν 0 .
ὁρῶν δ ὡς ἔπος εἰπεῖν τὰ πλεῖστα τῶν ἐρωτικῶν συνταγμάτων αἰσχύνην μᾶλλον ἢ τιμὴν περιάπτοντα τούτοις περὶ ὧν ἐστι γεγραμμένα , τοῦθ ὅπως μὴ πείσεται πεφύλακται , καὶ ὅπερ καὶ πεπεῖσθαί φησιν τῇ γνώμῃ , τοῦτο καὶ γέγραφεν , ὡς δίκαιος ἐραστὴς οὔ τ ἂν ποιήσειεν οὐδὲν αἰσχρὸν οὔ τ ἀξιώσειεν 0 .
ὃ μὲν οὖν ὡσπερεὶ μάλιστ ἂν ἐρωτικὸν λάβοις τοῦ λόγου , περὶ τοῦτ ἔστιν ·
ὁ δ ἄλλος λόγος τὰ μὲν αὐτὸν ἐπαινεῖ τὸν νεανίσκον , τὰ δ αὐτῷ συμβουλεύει περὶ παιδείας τε καὶ προαιρέσεως τοῦ βίου .
πάντα δὲ ταῦτα γέγραπται τὸν τρόπον ὅν τις ἂν εἰς βιβλίον καταθεῖτο .
τοῖς μὲν γὰρ λεκτικοῖς τῶν λόγων ἁπλῶς καὶ ὁμοίως οἷς ἂν ἐκ τοῦ παραχρῆμά τις εἴποι πρέπει γεγράφθαι , τοῖς δ εἰς τὸν πλείω χρόνον τεθησομένοις ποιητικῶς καὶ περιττῶς ἁρμόττει συγκεῖσθαι ·
τοὺς μὲν γὰρ πιθανούς , τοὺς δ ἐπιδεικτικοὺς εἶναι προσήκει 0 .
ἵν οὖν μὴ παρὰ τὸν λόγον σοι λέγω , μη δ ἃ γιγνώσκω περὶ τούτων αὐτὸς διεξίω , πρόσεχ ὡς αὐτοῦ τοῦ λόγου ἤδη ἀκουσόμενος , ἐπειδὴ καὶ αὐτὸς ἥκει , ὃν ἠβουλήθην ἀκούειν , Ἐπικράτης .
ὁρῶν ἐνίους τῶν ἐρωμένων καὶ κάλλους μετεσχηκότων οὐδετέρᾳ τῶν εὐτυχιῶν τούτων ὀρθῶς χρωμένους , ἀλλ ἐπὶ μὲν τῇ τῆς ὄψεως εὐπρεπείᾳ σεμνυνομένους , τὴν δὲ πρὸς τοὺς ἐραστὰς ὁμιλίαν δυσχεραίνοντας , καὶ τοσοῦτον διημαρτηκότας τοῦ τὰ βέλτιστα κρίνειν ὥστε διὰ τοὺς λυμαινομένους τῷ πράγματι καὶ πρὸς τοὺς μετὰ σωφροσύνης πλησιάζειν ἀξιοῦντας δυσκόλως διακειμένους , ἡγησάμην τοὺς μὲν τοιούτους οὐ μόνον αὑτοῖς ἀλυσιτελῶς ἔχειν , ἀλλὰ καὶ τοῖς ἄλλοις μοχθηρὰς συνηθείας ἐνεργάζεσθαι , τοῖς δὲ καλῶς φρονοῦσιν οὐκ ἐπακολουθητέον εἶναι τῇ τούτων ἀπονοίᾳ , μάλιστα μὲν ἐνθυμουμένοις ὅτι τῶν πραγμάτων οὔ τε καλῶν οὔ τ αἰσχρῶν ἀποτόμως ὄντων , ἀλλὰ παρὰ τοὺς χρωμένους τὸ πλεῖστον διαλλαττόντων , ἄλογον μιᾷ γνώμῃ περὶ ἀμφοτέρων χρῆσθαι , ἔπειθ ὅτι πάντων ἀτοπώτατόν ἐστιν ζηλοῦν μὲν τοὺς πλείστους φίλους καὶ βεβαιοτάτους ἔχοντας , ἀποδοκιμάζειν δὲ τοὺς ἐραστάς , ὃ μόνον ἴδιον ἔθνος οὐχ ἅπασιν ἀλλὰ τοῖς καλοῖς καὶ σώφροσιν οἰκειοῦσθαι πέφυκεν .
ἔτι δὲ τοῖς μὲν μηδεμίαν πω τοιαύτην φιλίαν ἑορακόσιν καλῶς ἀποβᾶσαν , ἢ σφόδρα κατεγνωκόσιν αὑτῶν ὡς οὐκ ἂν δυνηθεῖεν σωφρόνως τοῖς ἐντυγχάνουσιν ὁμιλεῖν , ἴσως οὐκ ἄλογον ταύτην ἔχειν τὴν διάνοιαν 0 ·
τοῖς δ ὥσπερ σὺ διακειμένοις , καὶ μή τε παντάπασιν ἀνηκόοις οὖσιν ὅσαι δὴ χρεῖαι δι ἔρωτος χωρὶς αἰσχύνης ηὐξήθησαν , καὶ μετὰ τῆς ἀκριβεστάτης εὐλαβείας τὸν ἄλλον χρόνον βεβιωκόσιν , οὐ δ ὑποψίαν ἔχειν εὔλογον ὡς ἄν τι πράξειαν αἰσχρόν 0 .
διὸ δὴ καὶ μᾶλλον ἐπήρθην τοῦτον γράψαι τὸν λόγον , ἡγούμενος δυοῖν τοῖν καλλίστοιν οὐ διαμαρτήσεσθαι .
τὰ μὲν γὰρ ὑπάρχοντά σοι ἀγαθὰ διελθὼν ἅμα σέ τε ζηλωτὸν καὶ ἐμαυτὸν οὐκ ἀνόητον ἐπιδείξειν ἐλπίζω , εἴ σε τοιοῦτον ὄντ ἀγαπῶ ·
συμβουλεύσας δ ἃ μάλιστα κατεπείγει , νομίζω τῆς μὲν εὐνοίας τῆς ἐμῆς δεῖγμα , τῆς δὲ κοινῆς φιλίας ἀφορμὴν ἀμφοτέροις εἰσοίσειν .
καίτοι μ οὐ λέληθεν ὅτι χαλεπὸν μέν ἐστιν καὶ τὴν σὴν φύσιν ἀξίως τῶν ὑπαρχόντων διελθεῖν , ἔτι δ ἐπικινδυνότερον τὸ συμβουλεύειν μέλλονθ αὑτὸν ὑπεύθυνον τῷ πεισθέντι καταστῆσαι 0 .
ἀλλὰ νομίζω τοῖς μὲν δικαίως ἐγκωμίων τυγχάνουσιν περιγενέσθαι τῆς τῶν ἐπαινούντων δυνάμεως προσήκειν τῇ τῆς ἀληθείας ὑπερβολῇ , τῆς δὲ συμβουλῆς οὐ διαμαρτήσεσθαι , συνειδὼς ὅτι διὰ μὲν ἀνοήτων καὶ παντελῶς ὑπ ἀκρασίας διεφθαρμένων οὐ δὲ τῶν καθ ὑπερβολὴν ὀρθῶς βουλευθέντων οὐδὲν ἂν καλῶς ἐξενεχθείη , διὰ δὲ τῶν σωφρόνως καὶ καθαρῶς ζῆν αἱρουμένων οὐ δὲ τὰ μετρίως ἐσκεμμένα διαμαρτάνεσθαι πέφυκεν .
τὰς μὲν οὖν ἐλπίδας ἔχων τοιαύτας ἐγχειρῶ τῷ λόγῳ ·
ἡγοῦμαι δὲ πάντας ἂν ὁμολογῆσαί μοι τοῖς τηλικούτοις μάλιστα κατεπείγειν κάλλος μὲν ἐπὶ τῆς ὄψεως , σωφροσύνην δ ἐπὶ τῆς ψυχῆς , ἀνδρείαν δ ἐπ ἀμφοτέρων τούτων , χάριν δ ἐπὶ τῶν λόγων διατελεῖν ἔχοντας 0 .
ὧν τὰ μὲν τῆς φύσεως οὕτω καλῶς ἡ τύχη σοι παραδέδωκεν ὥστε περίβλεπτον καὶ θαυμαζόμενον διατελεῖν , τὰ δ αὐτὸς παρὰ τὴν ἐπιμέλειαν εἰς τοῦτο προαγαγὼν ἥκεις ὥστε μηδέν ἄν σοι τῶν εὖ φρονούντων ἐπιτιμῆσαι .
οὐχ ὑπὸ μὲν τῶν θεῶν ἠγαπημένον φαίνεσθαι , παρὰ δὲ τοῖς ἀνθρώποις τὰ μὲν δι αὑτόν , τὰ δὲ διὰ τὴν τύχην θαυμάζεσθαι 0 1 ;
καθ ὅλου μὲν τοίνυν τῶν ὑπαρχόντων σοι πρὸς ἀρετὴν ἴσως ὕστερον ἁρμόσει τὰ πλείω διελθεῖν ·
ἃ δ ἑκάστου τούτων ἐγκώμι εἰπεῖν ἔχω , ταῦτα δηλῶσαι πειράσομαι μετ ἀληθείας .
ἄρξομαι δὲ πρῶτον ἐπαινεῖν , ὅπερ πρῶτον ἰδοῦσιν ἅπασιν ἔστιν γνῶναί σου , τὸ κάλλος , καὶ τούτου τὸ χρῶμα , δι οὗ καὶ τὰ μέλη καὶ ὅλον τὸ σῶμα φαίνεται .
ᾧ τίν ἁρμόττουσαν εἰκόν ἐνέγκω σκοπῶν οὐχ ὁρῶ , ἀλλὰ παρίσταταί μοι δεῖσθαι τῶν ἀναγνόντων τόνδε τὸν λόγον σὲ θεωρῆσαι καὶ ἰδεῖν , ἵνα συγγνώμης τύχω μηδὲν ὅμοιον ἔχων εἰπεῖν .
τῷ γὰρ ἂν εἰκάσειέ τις , ὃ θνητὸν ὂν ἀθάνατον τοῖς ἰδοῦσιν ἐνεργάζεται πόθον , καὶ ὁρώμενον οὐκ ἀποπληροῖ , καὶ μεταστὰν μνημονεύεται , καὶ τὴν τῶν θεῶν ἀξίαν ἐπ ἀνθρώπου φύσιν ἔχει , πρὸς μὲν τὴν εὐπρέπειαν ἀνθηρόν , πρὸς δὲ τὰς αἰτίας ἀνυπονόητον ;
ἀλλὰ μὴν οὐ δὲ ταῦτ ἔστιν αἰτιάσασθαι τὴν σὴν ὄψιν , ἃ πολλοῖς ἄλλοις ἤδη συνέπεσεν τῶν κάλλους μετασχόντων .
ἢ γὰρ δι ἀρρυθμίαν τοῦ σχήματος ἅπασαν συνετάραξαν τὴν ὑπάρχουσαν εὐπρέπειαν , ἢ δι ἀτύχημά τι καὶ τὰ καλῶς πεφυκότα συνδιέβαλον αὐτῷ .
ὧν οὐδενὶ τὴν σὴν ὄψιν εὕροιμεν ἂν ἔνοχον γεγενημένην ·
οὕτω γὰρ σφόδρ ἐφυλάξατο πάσας τὰς τοιαύτας κῆρας ὅστις ποτ ἦν θεῶν ὁ τῆς σῆς ὄψεως προνοηθείς , ὥστε μηδὲν μέμψεως ἄξιον , τὰ δὲ πλεῖστα περίβλεπτά σου καταστῆσαι .
καὶ μὲν δὴ καὶ τῶν ὁρωμένων ἐπιφανεστάτου μὲν ὄντος τοῦ προσώπου , τούτου δ αὐτοῦ τῶν ὀμμάτων , ἔτι μᾶλλον ἐν τούτοις ἐπεδείξατο τὴν εὔνοιαν ἣν εἶχεν εἰς σὲ τὸ δαιμόνιον .
οὐ γὰρ μόνον πρὸς τὸ τὰ κατεπείγονθ ὁρᾶν αὐτάρκη παρέσχηται , ἀλλ ἐνίων οὐ δ ἐκ τῶν πραττομένων γιγνωσκομένης τῆς ἀρετῆς , σοῦ διὰ τῶν τῆς ὄψεως σημείων τὰ κάλλιστα τῶν ἠθῶν ἐνεφάνισεν , πρᾶον μὲν καὶ φιλάνθρωπον τοῖς ὁρῶσιν , μεγαλοπρεπῆ δὲ καὶ σεμνὸν τοῖς ὁμιλοῦσιν , ἀνδρεῖον δὲ καὶ σώφρονα πᾶσιν ἐπιδείξας .
ὃ καὶ μάλιστ ἄν τις θαυμάσειεν ·
τῶν γὰρ ἄλλων ἐπὶ μὲν τῆς πραότητος ταπεινῶν , ἐπὶ δὲ τῆς σεμνότητος αὐθαδῶν ὑπολαμβανομένων , καὶ διὰ μὲν τὴν ἀνδρείαν θρασυτέρων , διὰ δὲ τὴν ἡσυχίαν ἀβελτέρων εἶναι δοκούντων , τοσαύτας ὑπεναντιώσεις πρὸς ἄλληλα λαβοῦσ ἡ τύχη πρὸς τὸ δέον ἅπανθ ὁμολογούμεν ἀπέδωκεν , ὥσπερ εὐχὴν ἐπιτελοῦσ ἢ παράδειγμα τοῖς ἄλλοις ὑποδεῖξαι βουληθεῖσα , ἀλλ οὐ θνητήν , ὡς εἴθιστο , φύσιν συνιστᾶσα 0 1 .
εἰ μὲν οὖν οἷόν τ ἦν ἐφικέσθαι τῷ λόγῳ τοῦ κάλλους τοῦ σοῦ , ἢ τοῦτ ἦν μόνον τῶν σῶν ἀξιέπαινον , οὐδὲν ἂν παραλιπεῖν ᾠόμεθα δεῖν ἐπαινοῦντες τῶν προσόντων ·
νῦν δὲ δέδοικα μὴ πρός τε τὰ λοίπ ἀπειρηκόσι χρησώμεθα τοῖς ἀκροαταῖς , καὶ περὶ τούτου μάτην τερθρευώμεθα .
πῶς γὰρ ἄν τις ὑπερβάλοι τῷ λόγῳ τὴν σὴν ὄψιν , ἧς μη δ ἃ τέχνῃ πεποίηται τῶν ἔργων τοῖς ἀρίστοις δημιουργοῖς δύναται ὑπερτεῖναι ;
τὰ μὲν γὰρ ἀκίνητον ἔχει τὴν θεωρίαν , ὥστ ἄδηλ εἶναι τί ποτ ἂν ψυχῆς μετασχόντα φανείη , σοῦ δὲ τὸ τῆς γνώμης ἦθος ἐν πᾶσιν οἷς ποιεῖς μεγάλην εὐπρέπειαν ἐπαυξάνει τῷ σώματι .
περὶ μὲν οὖν τοῦ κάλλους πολλὰ παραλιπών , τοσαῦτ ἐπαινέσαι ἔχω .
περὶ δὲ τῆς σωφροσύνης κάλλιστον μὲν τοῦτ ἔχοιμ ἂν εἰπεῖν , ὅτι τῆς ἡλικίας τῆς τοιαύτης εὐδιαβόλως ἐχούσης , σοὶ μᾶλλον ἐπαινεῖσθαι συμβέβηκεν .
οὐ γὰρ μόνον οὐδὲν ἐξαμαρτάνειν , ἀλλὰ καὶ φρονιμώτερον ἢ κατὰ τὴν ὥραν ζῆν προῄρησαι 0 1 .
καὶ τούτου μέγιστον τεκμήριον ἡ πρὸς τοὺς ἀνθρώπους ὁμιλία 0 ·
πολλῶν γὰρ ἐντυγχανόντων σοι καὶ παντοδαπὰς φύσεις ἐχόντων , ἔτι δὲ προσαγομένων ἁπάντων ἐπὶ τὰς ἑαυτῶν συνηθείας , οὕτω καλῶς προέστης τῶν τοιούτων ὥστε πάντας τὴν πρὸς σὲ φιλίαν ἠγαπηκότας ἔχειν .
ὃ σημεῖον τῶν ἐνδόξως καὶ φιλανθρώπως ζῆν προαιρουμένων ἐστίν .
καίτοι τινὲς ηὐδοκίμησαν ἤδη τῶν τε συμβουλευσάντων ὡς οὐ χρὴ τὰς τῶν τυχόντων ὁμιλίας προσδέχεσθαι , καὶ τῶν πεισθέντων τούτοις ·
ἢ γὰρ πρὸς χάριν ὁμιλοῦντα τοῖς φαύλοις ἀναγκαῖον εἶναι διαβάλλεσθαι παρὰ τοῖς πολλοῖς , ἢ διευλαβούμενον τὰς τοιαύτας ἐπιπλήξεις ὑπ αὐτῶν τῶν ἐντυγχανόντων δυσχεραίνεσθαι συμπίπτειν .
ἐγὼ δὲ διὰ τοῦτο καὶ μᾶλλον οἶμαί σε δεῖν ἐγκωμιάζειν , ὅτι τῶν ἄλλων ἕν τι τῶν ἀδυνάτων οἰομένων εἶναι τὸ τοῖς ἁπάντων τρόποις ἀρέσκειν , σὺ τοσοῦτο τούτων διήνεγκας ὥστε τῶν χαλεπῶν καὶ δυσκόλων ἁπάντων περιγεγενῆσθαι , τοῦ μὲν συνεξαμαρτάνειν τισὶν οὐ δ ὑποψίαν ἐνδοὺς τοῖς ἄλλοις , τῆς δὲ πρὸς αὐτοὺς δυσχερείας τῇ τῶν τρόπων εὐαρμοστίᾳ κρατήσας .
πρὸς τοίνυν τοὺς ἐραστάς , εἰ χρὴ καὶ περὶ τούτων εἰπεῖν , οὕτω καλῶς μοι δοκεῖς καὶ σωφρόνως ὁμιλεῖν , ὥστε τῶν πλείστων οὐ δ ὃν ἂν προέλωνται μετρίως ἐνεγκεῖν δυναμένων , σοὶ πᾶσιν καθ ὑπερβολὴν ἀρέσκειν συμβέβηκεν .
ὃ τῆς σῆς ἀρετῆς σημεῖον ἐναργέστατόν ἐστιν .
ὧν μὲν γὰρ δίκαιον καὶ καλόν , οὐδεὶς ἄμοιρος αὐτῶν παρὰ σοῦ καθέστηκεν 0 ·
ἃ δ εἰς αἰσχύνην ἥκει , τούτων οὐ δ εἰς ἐλπίδ οὐδεὶς ἔρχεται ·
τοσαύτην τοῖς μὲν τῶν βελτίστων ὀρεγομένοις ἐξουσίαν , τοῖς δ ἀποθρασύνεσθαι βουλομένοις ἀτολμίαν ἡ σὴ σωφροσύνη παρεσκεύακεν 0 .
ἔτι τοίνυν τῶν πλείστων ἐκ τῆς σιωπῆς , ὅταν ὦσι νέοι , τὴν τῆς σωφροσύνης δόξαν θηρωμένων , σὺ τοσοῦτον τῇ φύσει διενήνοχας , ὥστ ἐξ ὧν λέγεις καὶ ὁμιλεῖς τοῖς ἐντυγχάνουσι μηδὲν ἐλάττω τὴν περὶ σεαυτὸν εὐδοξίαν ἢ διὰ πάντα τὰ λοιπὰ πεποιῆσθαι 0 ·
τοσαύτη πειθὼ καὶ χάρις καὶ ἐν οἷς σπουδάζεις ἐστί σοι καὶ ἐν οἷς παίζεις .
καὶ γὰρ εὐήθης ἀναμαρτήτως καὶ δεινὸς οὐ κακοήθως καὶ φιλάνθρωπος ἐλευθερίως , καὶ τὸ σύνολον τοιοῦτος εἶ , οἷος ἂν ἐξ Ἀρετῆς υἱὸς Ἔρωτι γένοιτο .
τὴν τοίνυν ἀνδρείαν  οὐ δὲ γὰρ τοῦτ ἄξιόν ἐστιν παραλιπεῖν , οὐχ ὡς οὐ πολλὴν ἐπίδοσιν ἐχούσης ἔτι τῆς σῆς φύσεως , καὶ τοῦ μέλλοντος χρόνου πλείους ἀφορμὰς παραδώσοντος λόγων τοῖς ἐπαινεῖν σε βουλομένοις , ἀλλ ὡς καλλίστων ὄντων τῶν μετὰ ταύτης τῆς ἡλικίας ἐπαίνων , ἐν ᾗ τὸ μηδὲν ἐξαμαρτάνειν τοῖς ἄλλοις εὐκτόν ἐστι  , σοῦ δ ἐπὶ πολλῶν μὲν ἄν τις καὶ ἑτέρων τὴν ἀνδρείαν διέλθοι , μάλιστα δ ἐπὶ τῆς ἀσκήσεως , ἧς καὶ πλεῖστοι γεγένηνται μάρτυρες .
ἀνάγκη δ ἴσως πρῶτον εἰπεῖν , ταύτην τὴν ἀγωνίαν ὡς καλῶς προείλου 0 .
τὸ γὰρ ὀρθῶς , ὅ τι πρακτέον ἐστίν , νέον ὄντα δοκιμάσαι , καὶ ψυχῆς ἀγαθῆς καὶ γνώμης φρονίμου κοινόν ἐστιν σημεῖον ·
δι ὧν οὐδέτερον παραλιπεῖν ἄξιον τὸν τῆς προαιρέσεως ἔπαινον 0 .
συνειδὼς τοίνυν τῶν μὲν ἄλλων ἀθλημάτων καὶ δούλους καὶ ξένους μετέχοντας , τοῦ δ ἀποβαίνειν μόνοις μὲν τοῖς πολίταις ἐξουσίαν οὖσαν , ἐφιεμένους δὲ τοὺς βελτίστους , οὕτως ἐπὶ τοῦτον τὸν ἀγῶν ὥρμησας .
ἔτι δὲ κρίνων τοὺς μὲν τὰ δρομικὰ γυμναζομένους οὐδὲν πρὸς ἀνδρείαν οὐ δ εὐψυχίαν ἐπιδιδόναι , τοὺς δὲ τὴν πυγμὴν καὶ τὰ τοιαῦτ ἀσκήσαντας πρὸς τῷ σώματι καὶ τὴν γνώμην διαφθείρεσθαι , τὸ σεμνότατον καὶ κάλλιστον τῶν ἀγωνισμάτων καὶ μάλιστα πρὸς τὴν σεαυτοῦ φύσιν ἁρμόττον ἐξελέξω , τῇ μὲν συνηθείᾳ τῶν ὅπλων καὶ τῇ τῶν δρόμων φιλοπονίᾳ τοῖς ἐν τῷ πολέμῳ συμβαίνουσιν ὡμοιωμένον , τῇ δὲ μεγαλοπρεπείᾳ καὶ τῇ σεμνότητι τῆς παρασκευῆς πρὸς τὴν τῶν θεῶν δύναμιν εἰκασμένον , πρὸς δὲ τούτοις ἡδίστην μὲν θέαν ἔχον , ἐκ πλείστων δὲ καὶ παντο  δαπῶν συγκείμενον , μεγίστων δ ἄθλων ἠξιωμένον ·
πρὸς γὰρ τοῖς τιθεμένοις τὸ γυμνασθῆναι καὶ μελετῆσαι τοιαῦτ οὐ μικρὸν ἆθλον προφανήσεται τοῖς καὶ μετρίως ἀρετῆς ἐφιεμένοις .
τεκμήριον δὲ μέγιστον ἄν τις ποιήσαιτο τὴν Ὁμήρου ποίησιν , ἐν ᾗ καὶ τοὺς Ἕλληνας καὶ τοὺς βαρβάρους μετὰ τοιαύτης παρασκευῆς πολεμήσαντας πεποίηκεν ἀλλήλοις ·
ἔτι δὲ καὶ νῦν τῶν πόλεων τῶν Ἑλληνίδων οὐ ταῖς ταπεινοτάταις , ἀλλὰ ταῖς μεγίσταις ἐν τοῖς ἀγῶσι χρῆσθαι σύνηθές ἐστιν .
ἡ μὲν οὖν προαίρεσις οὕτω καλὴ καὶ παρὰ πᾶσιν ἀνθρώποις ἠγαπημένη 0 ·
νομίζων δ οὐδὲν εἶναι πρ οὔργου τῶν σπουδαιοτάτων ἐπιθυμεῖν οὐ δὲ καλῶς πρὸς ἅπαντα πεφυκέναι τὸ σῶμα μὴ τῆς ψυχῆς φιλοτίμως παρεσκευασμένης , τὴν μὲν φιλοπονίαν ἐν τοῖς γυμνασίοις εὐθέως ἐπιδειξάμενος οὐ δ ἐν τοῖς ἔργοις ἐψεύσω , τὴν δ ἄλλην ἐπιφάνειαν τῆς σαυτοῦ φύσεως καὶ τὴν τῆς ψυχῆς ἀνδρείαν ἐν τοῖς ἀγῶσι μάλιστ ἐνεδείξω .
περὶ ὧν ὀκνῶ μὲν ἄρξασθαι λέγειν , μὴ λειφθῶ τῷ λόγῳ τῶν τότε γεγενημένων , ὅμως δ οὐ παραλείψω ·
καὶ γὰρ αἰσχρὸν ἃ θεωροῦντας ἡμᾶς εὐφραίνει , ταῦτ ἀπαγγεῖλαι μὴ θέλειν 0 .
ἅπαντας μὲν οὖν εἰ διεξιοίην τοὺς ἀγῶνας , ἴσως ἂν ἄκαιρον μῆκος ἡμῖν ἐπιγένοιτο τῷ λόγῳ ·
ἑνὸς δέ , ἐν ᾧ πολὺ διήνεγκας , μνησθεὶς τ αὐτά τε δηλώσω καὶ τῇ τῶν ἀκουόντων δυνάμει συμμετρώτερον φανήσομαι χρώμενος .
τῶν γὰρ ζευγῶν ἀφεθέντων , καὶ τῶν μὲν προορμησάντων , τῶν δ ὑφηνιοχουμένων , ἀμφοτέρων περιγενόμενος ὡς ἑκατέρων προσῆκε , τὴν νίκην ἔλαβες , τοιούτου στεφάνου τυχὼν ἐφ ᾧ , καίπερ καλοῦ τοῦ νικᾶν ὄντος , κάλλιον ἐδόκει καὶ παραλογώτερον εἶναι τὸ σωθῆναι .
φερομένου γὰρ ἐναντίου μέν σοι τοῦ τῶν ἀντι  πάλων ἅρματος , ἁπάντων δ ἀνυπόστατον οἰομένων εἶναι τὴν τῶν ἵππων δύναμιν , ὁρῶν αὐτῶν ἐνίους καὶ μηδενὸς δεινοῦ παρόντος ὑπερηγωνιακότας , οὐχ ὅπως ἐξεπλάγης ἢ κατεδειλίασας , ἀλλὰ τῇ μὲν ἀνδρείᾳ καὶ τῆς τοῦ ζεύγους ὁρμῆς κρείττων ἐγένου , τῷ δὲ τάχει καὶ τοὺς διηυτυχηκότας τῶν ἀνταγωνιστῶν παρῆλθες .
καὶ γάρ τοι τοσοῦτον μετήλλαξας τῶν ἀνθρώπων τὰς διανοίας ὥστε πολλῶν θρυλούντων ὡς ἐν τοῖς ἱππικοῖς ἀγῶσιν ἡδίστην θέαν παρέχεται τὰ ναυαγοῦντα , καὶ δοκούντων ἀληθῆ ταῦτα λέγειν , ἐπὶ σοῦ τ οὐναντίον τοὺς θεατὰς φοβεῖσθαι πάντας μή τι συμπέσῃ τοιοῦτον περὶ σέ ·
τοσαύτην εὔνοιαν καὶ φιλοτιμίαν ἡ σὴ φύσις αὐτοῖς παρέσχεν .
καλὸν μὲν γὰρ καὶ τὸ καθ ἕν τι περίβλεπτον γενέσθαι , πολὺ δὲ κάλλιον τὸ πάντα περιλαβεῖν ἐφ οἷς ἄν τις νοῦν ἔχων φιλοτιμηθείη 0 1 .